Tlačová správa: **Do jesenného výberového konania Rada zaradila sedem frekvencií**

*Bratislava, 19. 9. 2017*

Rada pre vysielanie a retransmisiu **vyhlásila 19. septembra 2017** druhé tohtoročné výberové konanie na pridelenie rozhlasových frekvencií pre terestriálne vysielanie. Výberové konanie vyhlásila v zmysle zákona na úradnej tabuli vo svojom sídle, na webovej stránke a v dvoch celoštátnych denníkoch. Jeho súčasťou bude ako obvykle aj verejné vypočutiežiadateľov o nové rozhlasové licencie či súčasných vysielateľov, ktorí chcú svoje pokrytie rozšíriť. **Verejné vypočutie záujemcov o frekvencie je naplánované na 22. november 2017**.

**Uchádzači o jednotlivé frekvencie musia svoju žiadosť podať do 13. októbra 2017**,   
a  to osobne alebo písomne na adrese sídla Rady pre vysielanie a retransmisiu (Palisády 36, 811 06 Bratislava).

**V jesennom výberovom konaní je zaradených sedem voľných rozhlasových frekvencií**. Vo všetkých prípadoch ide o individuálne koordinované frekvencie, teda nie kmitočty, na ktorých už v minulosti vysielalo niektoré z rádií. Dve žilinské frekvencie Rada zaradila do výberového konania opätovne po tom, ako neboli pridelené v predošlých výberových konaniach; o ostatné sa budú žiadatelia uchádzať po prvý raz.

Zoznam všetkých frekvencií jesenného výberového konania:

|  |  |  |
| --- | --- | --- |
| **LOKALITA** | **FREKVENCIA**  **[MHz]** | **VÝKON**  **[W]** |
| Dunajská Streda | 91,4 | 100 |
| Dunajská Streda | 98,3 | 50 |
| Krupina | 92,8 | 500 |
| Levice | 100,6 | 500 |
| Piešťany | 97,3 | 500 |
| Žilina | 88,2 | 500 |
| Žilina | 101,9 | 500 |

Kontakt pre médiá:

Mgr. Lucia Jelčová, PhD.

hovorkyňa

Rada pre vysielanie a retransmisiu

tel.: +421 2 20 90 65 03

mobil: +421 918 696 286

mail: [lucia.jelcova@rvr.sk](mailto:lucia.jelcova@rvr.sk)